DELEGIRANA UREDBA KOMISIJE (EU) 2020/1987

z dne 14. julija 2020

o dopolnitvi Uredbe (EU) št. 1308/2013 Evropskega parlamenta in Sveta in Uredbe (EU) št. 1306/2013 Evropskega parlamenta in Sveta glede pologa in sprostitve varščin pri upravljanju tarifnih kvot, ki temelji na kronološkem vrstnem redu vloženih zahtevkov

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 186 Uredbe,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (2) ter zlasti člena 66(3) Uredbe,

ob upoštevanju naslednjega:

(1) Uredba (EU) št. 1308/2013 določa pravila v zvezi z upravljanjem tarifnih kvot in posebno obravnavo pri uvozu v tretje države. Poleg tega se v skladu z Uredbo na Komisijo prenese pooblastilo za sprejetje delegiranih in izvedbenih aktov za zagotovitev nemotenega upravljanja tarifnih kvot.

(2) Zaradi upravne poenostavitve se premalo uporabljene tarifne kvote za kmetijske proizvode upravljajo po načelu „prvi prispe, prvi dobi“ v skladu s členi 49 do 54 Izvedbene uredbe Komisije (EU) 2015/2447 (3), ki urejajo upravljanje tarifnih kvot za uporabo po kronološkem vrstnem redu datumov sprejetja carinskih deklaracij.

(3) Določiti bi bilo treba, da se lahko sodelovanje pri teh tarifnih kvotah pogoji s pologom varščine, s katero se zagotovi, da so izpolnjene nekatere zahteve glede predelave, posebne rabe, standardov kakovosti proizvodov ter zakola in pitanja živali. Te zahteve so podrobno navedene za vsako od zadevnih tarifnih kvot v izvedbenem aktu, sprejetem v skladu s členom 187 Uredbe (EU) št. 1308/2013.

(4) Zaradi poenostavitve postopka in zakonodaje je primerno, da se obstoječa pravila za upravljanje tarifnih kvot po metodi, ki temelji na načelu „prvi prispe, prvi dobi“, določena v več aktih Unije, nadomestijo z enim aktom. Zato bi bilo treba razveljaviti uredbe Komisije (ES) št. 440/96 (4), (ES) št. 1831/96 (5), (ES) št. 2133/2001 (6), (ES) št. 2094/2004 (7), (ES) št. 937/2006 (8), (ES) št. 437/2009 (9), (ES) št. 438/2009 (10), (ES) št. 933/2009 (11), (ES) št. 1064/2009 (12), (EU) št. 1085/2010 (13) in (EU) št. 59/2011 (14) ter izvedbene uredbe Komisije (EU) št. 1354/2011 (15), (EU) št. 481/2012 (16), (EU) št. 988/2014 (17), (EU) št. 989/2014 (18), (EU) št. 1233/2014 (19), (EU) 2015/2405 (20), (EU) 2017/1466 (21) in (EU) 2018/567 (22).

(5) Da se zagotovi nemoten prehod na pravila iz te uredbe in izpolni obveznost glede priglasitve novih pravil Svetovni trgovinski organizaciji pred njihovo uporabo, je primerno, da se ta uredba uporablja samo za obdobja tarifnih kvot, ki se začnejo od 1. januarja 2021 dalje –

SPREJELA NASLEDNJO UREDBO:

Člen 1 Področje uporabe Ta uredba določa pravila, ki dopolnjujejo uredbi (EU) št. 1308/2013 in (EU) št. 1306/2013 v zvezi s pologom in sprostitvijo varščin pri upravljanju tarifnih kvot, ki temelji na kronološkem vrstnem redu vloženih zahtevkov.

Člen 2 Polog varščine Upravičenost do znižane uvozne dajatve v okviru tarifne kvote, ki temelji na kronološkem vrstnem redu vloženih zahtevkov, je lahko pogojena s pologom varščine pri pristojnih organih. Izvajalci položijo varščino takrat, ko vložijo zahtevek za dovoljenje za posebno rabo v skladu s členom 211 Uredbe (EU) št. 952/2013 Evropskega parlamenta in Sveta (23) ali ko vložijo carinsko deklaracijo za sprostitev blaga v prosti promet, odvisno od primera. Menjalni tečaj se določi v skladu s členom 106 Uredbe (EU) št. 1306/2013.

Člen 3 Sprostitev in zaseg varščin 1. Varščina se sprosti takoj, ko pristojni organ prejme zadovoljiv dokaz, da so zahteve, povezane z navedeno varščino, izpolnjene. 2. Če ustrezne zahteve niso v celoti izpolnjene, se varščina sprosti sorazmerno s količino, za katero so zahteve izpolnjene. Znesek varščine, ki se ne sprosti, se zaseže v skladu s členom 24 Delegirane uredbe Komisije (EU) št. 907/2014 (24).

Člen 4 Razveljavitev Zato se uredbe (ES) št. 440/96, (ES) št. 1831/96, (ES) št. 2133/2001, (ES) št. 2094/2004, (ES) št. 937/2006, (ES) št. 437/2009, (ES) št. 438/2009, (ES) št. 933/2009, (ES) št. 1064/2009, (EU) št. 1085/2010 in (EU) št. 59/2011 ter izvedbene uredbe (EU) št. 1354/2011, (EU) št. 481/2012, (EU) št. 988/2014, (EU) št. 989/2014, (EU) št. 1233/2014, (EU) 2015/2405, (EU) 2017/1466 in (EU) 2018/567 razveljavijo z učinkom od 1. januarja 2021. Vendar se še naprej uporabljajo za obdobja tarifnih kvot, ki na ta dan še niso zaključena.

Člen 5 Začetek veljavnosti in uporaba Ta uredba začne veljati sedmi dan po objavi v Uradnem listu Evropske unije. Ta uredba se uporablja za obdobja tarifnih kvot, ki se začnejo od 1. januarja 2021 dalje.

Ta uredba je v celoti zavezujoča in se neposredno uporablja v vseh državah članicah. V Bruslju, 14. julija 2020 Za Komisijo Predsednica Ursula VON DER LEYEN

(1) UL L 347, 20.12.2013, str. 671.

(2) UL L 347, 20.12.2013, str. 549.

(3) Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).

(4) Uredba Komisije (ES) št. 440/96 z dne 11. marca 1996 o odpiranju in upravljanju tarifnih kvot Skupnosti za nekatere mešanice kalčkov iz slada in ječmenovih plev (UL L 61, 12.3.1996, str. 2).

(5) Uredba Komisije (ES) št. 1831/96 z dne 23. septembra 1996 o odpiranju in upravljanju tarifnih kvot Skupnosti, ki jih od leta 1996 določa GATT za nekatero sadje in zelenjavo ter predelano sadje in zelenjavo (UL L 243, 24.9.1996, str. 5).

(6) Uredba Komisije (ES) št. 2133/2001 z dne 30. oktobra 2001 o odprtju in načinu upravljanja nekaterih tarifnih kvot Skupnosti in tarifnih plafonov v sektorju žit ter razveljavitvi uredb (ES) št. 1897/94, (ES) št. 306/96, (ES) št. 1827/96, (ES) št. 1970/96, (ES) št. 1405/97, (ES) št. 1406/97, (ES) št. 2492/98, (ES) št. 2809/98 in (ES) št. 778/1999 (UL L 287, 31.10.2001, str. 12).

(7) Uredba Komisije (ES) št. 2094/2004 z dne 8. decembra 2004 o odprtju in upravljanju tarifne kvote za 10 000 ton drugače obdelanega ovsa iz oznake KN 1104 22 98 (UL L 362, 9.12.2004, str. 12).

(8) Uredba Komisije (ES) št. 937/2006 z dne 23. junija 2006 o odprtju in upravljanju tarifne kvote Skupnosti za koruzni gluten s poreklom iz Združenih držav Amerike (UL L 172, 24.6.2006, str. 9).

(9) Uredba Komisije (ES) št. 437/2009 z dne 26. maja 2009 o odprtju in načinu upravljanja tarifnih kvot Skupnosti za uvoz mladega moškega goveda za pitanje (UL L 128, 27.5.2009, str. 54).

(10) Uredba Komisije (ES) št. 438/2009 z dne 26. maja 2009 o odprtju in upravljanju tarifnih kvot Skupnosti za uvoz bikov, krav in telic, razen tistih za zakol, nekaterih alpskih in gorskih pasem (UL L 128, 27.5.2009, str. 57).

(11) Uredba Komisije (ES) št. 933/2009 z dne 6. oktobra 2009 o določitvi podrobnih pravil za uporabo Uredbe Sveta (ES) št. 779/98 o odprtju in upravljanju nekaterih kvot za uvoz proizvodov iz perutninskega mesa s poreklom iz Turčije v Skupnost (UL L 263, 7.10.2009, str. 9).

(12) Uredba Komisije (ES) št. 1064/2009 z dne 4. novembra 2009 o odprtju in načinu upravljanja tarifne kvote Skupnosti za uvoz pivovarskega ječmena iz tretjih držav (UL L 291, 7.11.2009, str. 14).

(13) Uredba Komisije (EU) št. 1085/2010 z dne 25. novembra 2010 o odprtju in načinu upravljanja nekaterih letnih tarifnih kvot Skupnosti za uvoz sladkega krompirja, manioke, škroba iz manioke in drugih proizvodov z oznakama KN 0714 90 11 in KN 0714 90 19 ter o spremembi Uredbe (EU) št. 1000/2010 (UL L 310, 26.11.2010, str. 3).

(14) Uredba Komisije (EU) št. 59/2011 z dne 25. januarja 2011 o odprtju in upravljanju tarifnih kvot Unije za vina s poreklom iz Republike Srbije (UL L 22, 26.1.2011, str. 1).

(15) Izvedbena uredba Komisije (EU) št. 1354/2011 z dne 20. decembra 2011 o odprtju letnih tarifnih kvot Unije za ovce, koze ter ovčje in kozje meso (UL L 338, 21.12.2011, str. 36).

(16) Izvedbena uredba Komisije (EU) št. 481/2012 z dne 7. junija 2012 o določitvi pravil za upravljanje tarifne kvote za visokokakovostno goveje meso (UL L 148, 8.6.2012, str. 9).

(17) Izvedbena uredba Komisije (EU) št. 988/2014 z dne 18. septembra 2014 o odprtju in upravljanju tarifnih kvot Unije za kmetijske proizvode s poreklom iz Republike Moldavije (UL L 278, 20.9.2014, str. 12).

(18) Izvedbena uredba Komisije (EU) št. 989/2014 z dne 19. septembra 2014 o odprtju in upravljanju tarifnih kvot Unije za kmetijske proizvode s poreklom iz Gruzije (UL L 278, 20.9.2014, str. 16).

(19) Izvedbena uredba Komisije (EU) št. 1233/2014 z dne 18. novembra 2014 o spremembi Uredbe (ES) št. 2597/2001 o odprtju in zagotovitvi upravljanja tarifnih kvot Skupnosti za nekatera vina s poreklom iz Republike Hrvaške in Nekdanje jugoslovanske republike Makedonije (UL L 332, 19.11.2014, str. 11).

(20) Izvedbena uredba Komisije (EU) 2015/2405 z dne 18. decembra 2015 o odprtju in upravljanju tarifnih kvot EU za kmetijske proizvode s poreklom iz Ukrajine (UL L 333, 19.12.2015, str. 89).

(21) Izvedbena uredba Komisije (EU) 2017/1466 z dne 11. avgusta 2017 o odprtju in zagotavljanju upravljanja tarifnih kvot Unije za vina s poreklom s Kosova (UL L 209, 12.8.2017, str. 8).

(22) Izvedbena uredba Komisije (EU) 2018/567 z dne 12. aprila 2018 o odprtju in upravljanju uvoznih tarifnih kvot za klobase in prašičje meso s poreklom z Islandije (UL L 95, 13.4.2018, str. 11).

(23) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).

(24) Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).